kardosdrur/scandi-wiki huggingface dataset:
Detlev af Ditmarsken

Detlev af Ditmarsken var Svend Grathes mest betroede rådgiver og allierede under Den danske Borgerkrig. Han kom kom fra Ditmarsken og blev anset som en tysker i det danske hof. 

Detlev spillede, ifølge Saxo Grammaticus, en afgørende rolle i Blodgildet i Roskilde i 1157. Han skulle havde planlagt mordet, og udført det på Svends vegne. Efter Slaget på Grathe Hede var Valdemars stormænd og allierede så vrede på Detlev, at de krævede, at han blev dræbt. Detlev blev henrettet ved radbrækning – en tortur, hvor hver knogle i kroppen blev knust.

Han var søn af Edler, en stormand, der forsøgte at blive hertug af Holsten med Svend Grathes støtte.

Kilder 

Danskere i 1100-tallet
GNU Affero General Public License

Denne artikel er om licensen udgivet af Free Software Foundation. For den originale licens fra Affero Inc., se Affero General Public License.GNU Affero General Public License'' (GNU AGPL) er en gratis copyleft-licens udgivet af Free Software Foundation i november 2007 og baseret på GNU General Public License, version 3 og Affero General Public License.

Free Software Foundation har anbefalet, at GNU AGPLv3 overvejes for enhver software, der almindeligvis vil blive kørt over et datanet. Free Software Foundation forklarer behovet for licensen i det tilfælde, hvor et gratis program køres på en server:

GNU Affero General Public License er en modificeret version af den almindelige GNU GPL version 3. Den har et ekstra krav: Hvis du kører et modificeret program på en server og lader andre brugere kommunikere med det der, skal din server også tillade dem at downloade kildekoden, der svarer til den ændrede version, der kører der.

Formålet med GNU Affero GPL er at forhindre et problem, der påvirker udviklere af gratis programmer, der ofte bruges på servere.

Open Source Initiative godkendte GNU AGPLv3 som en open source-licens i marts 2008, efter at virksomheden Funambol forelagde den til overvejelse gennem sin CEO Fabrizio Capobianco.

Referencer 

Immaterialret
Fri software-licenser
Knud Henriksen (Hertug af Slesvig)

Knud Henriksen var hertug af Slesvig (1157-1162). Han kæmpede først for Knud 5. under den danske borgerkrig, og var med til at drive Svend Grathe og Valdemar ud af Slesvig omkring 1150. Men efter Knud 5. døde i Blodgildet i Roskilde skiftede Knud Henriksen og hans lillebror Buris til Valdemars side. Henrikssønnerne og andre tidligere knudstøtters opbakning til Valdemar var i høj grad årsagen til at Valdemar kunne vinde Slaget på Grathe Hede i 1157, der derefter gjorde ham til enekonge. Knud Henriksen blev belønnet for sin rolle i krigen ved at få tildelt hertugdømmet Slesvig. 

Knud Henriksen døde pludseligt i 1162 af uvisse årsager. Hans bror, Buris Henriksen, efterfulgte ham som hertug af Slesvig.

Referencer

Danskere i 1100-tallet
Vélo d'Or

Vélo d'Or (Den gyldne cykel) er en sportspris inden for cykelsport, der blev grundlagt af det franske magasin Vélo Magazine i 1992. Den bliver givet til den cykelrytter som har præsteret bedst over det pågældende år. Siden 2022 er der blev uddelt en pris til både herrer og damer.

Modtagere af prisen

Herrer

Damer

Referencer 

Cykelsport
Sportspriser
Etableret i 1992
Jakob Sjøberg

Jakob Sjøberg (født 1987) er en dansk professionel fodboldspiller, som har gjort sig bemærket som futsal- og strandfodboldspiller i Rio de Janeiro i Brasilien.  

Han har spillet for Clube de Regatas do Flamengo, Iguacu Futsal, Boavista Beach Soccer og Botafogo. Han har bl.a. spillet kampe i Elite Carioca og Liga Rio de Janeiro.  

Jakob Sjøberg er uddannet jurist fra Københavns Universitet og Trinity College Dublin. Han er søn af sundhedsplejerske Else Høgh og tidl. medlem af Folketinget, Nils Sjøberg.   

En række medier har dækket Jakob Sjøbergs oplevelser i Brasilien. Det gælder bl.a. Jyllands-Posten og Danmarks Radio.   

Jakob Sjøberg repræsenterede i august 2023 Brasilien som spiller ved VM i streetfodbold i København.

Referencer 

Fodboldspillere fra Danmark
Selskabsret

Selskabsret er en formueretlig underdisciplin. Selskabsretten omfatter de retlige regler, som regulerer retsforhold mellem to eller flere selskaber. Selskabsret omfatter også andre former for sameje. Selskabsretlige regler anvendes, hvor begge parter i en retlig tvist eller lignende er erhvervsvirksomheder; altså virksomheder, hvis formål det er at indtjene profit til ejeren eller ejerne. For sådanne kommercielle selskaber gælder en række regler, fx regler om aftalefrihed og loyalitetspligt; ligeledes gælder retsgrundsætninger om vindikation og ekstinktion.

Det selskabsretlige retssubjekt 
Den juridiske definition af begrebet selskab omfatter forskellige selskabsformer, så som kapitalselskaber (aktieselskaber, anpartsselskaber, interessentselskaber og kommanditselskaber) samt selskaber af de nævnte former med begrænset ansvar; dog omfatter selskabsret ikke enkeltmandsvirksomhed.

Tegningskurs eller overkurs 
Aktier eller anparter kan udbydes til enten tegningskurs eller overkurs, men det er forbudt at udbyde kapitalandele til underkurs.

Selskabsretlige love 
Til de vigtigste selskabsretlige love hører disse tre love: selskabsloven samt erhvervsvirksomhedsloven og årsregnskabsloven.

Videre læsning 
 Noe Munck & Lars Hedegaard Kristensen (2010): Selskabsformerne − lærebog i selskabsret. 6. udgave. Djøf Forlag. 
 Kristian Filip Mikkelsen (2011): Kompendium i selskabsformerne og grundlæggende regnskabslære. Kompendieforlaget Aspiri. 
 Kim David Lexner & Ted Rosenbaum (2011): Selskabsret − kapitalselskaber − kompendium. Kompendieforlaget Aspiri. 
 Mathias Navneet Gørup (2016): Selskabsret − kompendium 2016/17 − Kapitalselskaber. 1. udgave. Jurist- og Økonomforbundets Forlag. 
 Mathias Navneet Gørup (2016): Selskabsret − kompendium 2016/17 − Personselskaber. 1. udgave. Jurist- og Økonomforbundets Forlag. 
 Mathias Navneet Gørup (2018): Selskabsret − kompendium 2018. 2. udgave. Jurist- og Økonomforbundets Forlag. 
 Erik Werlauff (2019): Selskabsret. 11. udgave. Karnov Group. 
 Søren Friis Hansen & Jens Valdemar Krenchel (2020): Introduktion til dansk selskabsret I − Indledning til selskabsretten. Kapitalselskaber. 6. udgave. Karnov Group. 
 Søren Friis Hansen & Jens Valdemar Krenchel (2020): Introduktion til dansk selskabsret II − Personselskaber. Foreninger, Fonde. 4. udgave. Karnov Group. 
 Søren Friis Hansen & Jens Valdemar Krenchel (2017): Dansk Selskabsret 1 − Indledning til selskabsretten. 5. udgave. Karnov Group. 
 Søren Friis Hansen & Jens Valdemar Krenchel (2019): Dansk Selskabsret 2 − Kapitalselskaber. 5. udgave. Karnov Group. 
 Søren Friis Hansen & Jens Valdemar Krenchel (2022): Dansk Selskabsret 3 − Interessentskaber. 4. udgave. Karnov Group.

Referencer 

 
Jura
Retsvidenskab
Juridiske discipliner
Privatret
Formueret
Asger Lindinger

Asger Juul Linding Lindinger (født 13. oktober 1916 i Esbjerg, død 20. september 1999) var en dansk forretningsmand, skibsreder, eventyrer og politiker. Han var medlem af Folketinget fra 1977 til 1977. Han var valgt for Centrum-Demokraterne, men meldte sig ud i 1978 og stiftede i stedet Erhvervspartiet som året efter skiftede navn til Centerpartiet.

Asger Lindinger var søn af skræddermester, fabrikant Jørgen J. L. Christensen og hustru Ninna Christensen. Han havde adskillige uddannelser, heriblandt HD i udenrigshandel (1943), sætteskippereksamen fra Københavns Navigationsskole (1965), cand.art. i nordisk arkæologi fra Københavns Universitet (1970) og andre.

Han gjorde sig bemærket i offentligheden som leder af Lindinger-koncernen som han havde opbygget. Bedst kendt var Rederiet Lindinger A/S. Rederiet blev stiftet i 1961, oprindeligt for at kunne få skatteafskrivninger til virksomheden Lindinger Agro der importerede landbrugskemikalier. Rederiet fik bygget 28 fragtskibe fra Husumer Schiffswerft og omfattende også færgeruten mellem Havneby på Rømø og List på Sild. Rederiet gik konkurs i 1978. Lindinger gik også personligt konkurs. Efter konkursen boede han i Spanien frem til midten af 1990'erne hvor han slog ned i Skodsborg.

Lindinger var aktiv i modstandsbevægelsen under 2. verdenskrig med illegalt bladarbejde. Han var også eventyrer og cyklede gennem 13 lande, var tyrefægter, bjergbestiger og faldskærmsudspringer. Lindinger blev optaget i Eventyrernes Klub i 1967.

Lindinger blev opstillet til Folketinget for Centrum-Demokraterne i Østre Storkreds i 1977 og valgt ved folketingsvalget 15. februar samme år. Men han forlod Cenrum-Demokraterne 10. februar 1978 og blev løsgænger i Folketinget. Han stiftede Erhvervspartiet 24. januar 1978. Partiet skiftede navn til Centerpartiet 3. oktober 1979.

Han udgav selvbiografien Op med humøret! : strejftog gennem et eventyrligt liv i 1995.

Referencer

Eksterne henvisninger 
 
 

Folketingsmedlemmer i 1970'erne
Tidligere folketingsmedlemmer fra CD
Tidligere løsgængere i Folketinget
Personer fra Esbjerg
Eventyrere fra Danmark
Modstandsfolk fra Danmark
Skibsredere fra Danmark
Iværksættere fra Danmark
Selvbiografer fra Danmark
Ahmad Madadi

Ahmad Madadi (født 31. august 1994) er en qatarisk håndboldspiller for Al-Duhail og Qatars håndboldlandshold.

Han deltog ved verdensmesterskabet i håndbold for mænd i 2017.

Referencer

Eksterne henvisninger 
 

Håndboldspillere fra Qatar
Bent Olsen

Bent Olsen (født 15. november 1941 i Vonsild, død 18. juli 2009) var en dansk kaptajn og politiker som var medlem af Folketinget for Centrum-Demokraterne i 1979. Han indtrådte efter Jes Schmidts død.

Olsen blev født i 1941 i Vonsild syd for Kolding som søn af sognepræst Svend Aage Olsen og Sylvia Olsen. Han havde mellemskoleeksamen fra Kolding Realskole og blev udlært elektriker i 1959. Han gik på Forsyningstroppernes Løjtnantskole og blev uddannelsesofficer og kaptajn i Hjemmeværnet.

Olsen var amtsformand for Centrum-Demokraterne i Sønderjylland 1973-1976 og medlem af Centrum-Demokraternes landsråd fra 1974. Han blev opstillet til Folketinget i Sønderjyllands Amtskreds i 1977 og blev første stedfortræder for Centrum-Demokraterne i amtskredsen ved folketingsvalget 1977.

Olsen var midlertidigt medlem af Folketinget som stedfortræder for Jes Schmidt tre gange a 1-2 ugers varighed i 1977 og 1978, og i perioden 17. januar til 1. august 1979 hvor Jes Schmidt døde. Herefter overtog Olsen Schmidts plads i Folketinget og var ordinært medlem fra 2. august 1979 til valgperiodens udløb 23. oktober 1979.

Referencer 

Folketingsmedlemmer i 1970'erne
Tidligere folketingsmedlemmer fra CD
Vlăhiţa

Vlăhița () (, ungarsk udtale: [ˈsɛntɛchaːzɒ] , indtil 1899 Szentegyházas-Oláhfalu) er en by i distriktet Harghita i Rumænien. Den ligger i Székely Land, en etnokulturel region i det østlige Transsylvanien.
Byen har  indbyggere. Byen administrerer to landsbyer:
 Băile Homorod / Homoródfürdő
 Minele Lueta / Szentkeresztbánya

Det rumænske navn er af slavisk oprindelse og betyder "lille Vlach", mens det ungarske navn betyder "Helgenernes kirke".

Beliggenhed 
Byen er beliggende mellem Odorheiu Secuiesc og Miercurea-Ciuc. Den ligger i en  højde af  860 moh. hvilket gør den til den højest beliggende by i distriktet Harghita.

Kilder og henvisninger
 

Byer i distriktet Harghita
Kuehne + Nagel

Kuehne + Nagel International AG (Kühne + Nagel) er en multinational transport- og logistikkoncern med hovedkvarter i Schindellegi, Schweiz. Den blev etableret i 1890 i Bremen, Tyskland af August Kühne og Friedrich Nagel. De udbyder søfragt, luftfragt og landfragt ved tog og lastbil samt kontraktlogistik. I 2010 stod Kuehne + Nagel for 15 % af verdens fragt i 2010. Anno 2022 havde de 1.300 kontorer i 106 lande med over 78.000 ansatte.

Referencer 

Transportvirksomheder fra Schweiz
Poul Møller (borgmester)

Poul Møller (født 5. maj 1934) var borgmester i Dronninglund Kommune fra 1. januar 1990 til 31. december 2001. Møller tilhørte Venstre. Hans borgerlige erhverv var ejendomshandler og han blev valgt til kommunalbestyrelsen i 1966. Han valgte ikke at genopstille til kommunalvalget 2001. Mikael Klitgaard vandt kampvalget i Venstre om at efterfølge ham som Venstres borgmesterkandidat i Dronninglund Kommune og blev kommunens nye borgmester efter valget.

Referencer 

Borgmestre fra Venstre
Berit Bogetoft

Berit Bogetoft (født 10. august 1968) er en tidligere professionel håndboldspiller.

Karrieren startede i GOG i 1972, hvor Bogetoft spillede igennem hele sin ungdom.

I 1986 kommer hun på GOG's førstehold og samme år får hun debut på ungdomslandsholdet i en kamp mod Holland d. 6. september, som Danmark vandt 19-13.

Bogetoft nåede at spille 5 U-Landskampe og scorede 7 mål (alle 7 scoringer faldt i en kamp mod Færøerne) i løbet af 1986.

I klubkarrieren spiller hun i GOG frem til 1995 og vinder i perioden 4 DM-Guld, 2 DM-Sølv, 2 DM-Bronze og 4 Landspokalfinaler.

D. 22. november 1991 får Bogetoft debut for det danske A-landshold, under ledelse af Ulrik Wilbek. På et hold med stjerner som Lene Rantala, Conny Hamann, Lise-Lotte Lauridsen og Heidi Astrup, blev debutanten topscorer med hele 9 mål i 41-19 sejren over Letland.

I de efterfølgende to dage fik Bogetoft også sine to sidste landskampe for Danmark, mod henholdsvis Litauen og Sverige, og endte med at score 15 landskampsmål i alt.

I 1995 skifter Bogetoft til Team Esbjerg og spiller i klubben frem til 1997, hvor hun går på barsel, i forbindelse med fødslen af sit første barn, Camilla Pytlick, som hun får sammen med den kommende Kvindelandsholdstræner, Jan Pytlick.

Efter barslen fortsætter Bogetoft karrieren i Gudme HK, hvor hun spiller frem til 1999.

D. 11. december får Berit Bogetoft og Jan Pytlick, deres andet barn, Simon Bogetoft Pytlick. Det betyder også at Berit Bogetoft tager en pause fra håndbolden, indtil hun i 2002 genoptager karrieren i Gudme HK.

I sæsonen 02/03 formår hun at vinde et DM-bronze med Gudme og når 1/8-finalen i Landspokalen, der tabes 24-27 til de senere finaledeltagere Ikast/Bording.

Bogetofts sidste aktive sæson bliver 03/04-sæsonen hvor hun med Gudme HK opnår en 5. Plads i ligaen og taber1/8-finalen i Landspokalen til Frederikshavn Fox.

Eksterne henvisninger 

Håndboldspillere fra Danmark
Mallorca Challenge 2023

Mallorca Challenge 2023 var den 32. udgave af cykelløbsserien Mallorca Challenge og blev arrangeret i perioden 25. til 29. januar 2023. Mallorca Challenge bestod af fem løb og var en del af UCI Europe Tour 2023 i kategorien 1.1.

Resultater

Trofeo Calvià

Trofeo Ses Salines-Alcudia

Trofeo Port d'Andratx-Mirador D'es Colomer

Trofeo Serra de Tramuntana

Trofeo Playa de Palma

Hold og ryttere

Danske ryttere 

* DNF = gennemførte ikke
* OTL = kom ikke i mål indenfor tidsgrænsen

Eksterne henvisninger 
 Officiel hjemmeside

UCI Europe Tour 2023
2023
Peter Krause

Peter William Krause (født 12. august 1965 i Alexandria, Minnesota) er en amerikansk skuespiller, instruktør og producer. Han har spillet hovedroller i flere tv-serier, portrætteret Casey McCall på Sports Night (1998-2000), Nate Fisher på Six Feet Under (2001-2005), Nick George på Dirty Sexy Money (2007-2009), Adam Braverman på Parenthood (2010-2015), Benjamin Jones på The Catch (2016-2017) og Bobby Nash på 9-1-1 (2018-nu).

For sit arbejde på Six Feet Under blev Krause nomineret til tre Primetime Emmy Awards, to Golden Globe Awards og syv Screen Actors Guild Awards, hvor han vandt to gange for Outstanding Performance by an Ensemble in a Drama Series.

Eksterne henvisninger 
 

Tv-producenter fra USA
Tv-instruktører fra USA
Birgith Mogensen

Birgith Mogensen (født 11. marts 1927 i København, død 2. april 2004) var en dansk direktør og politiker. Hun var medlem af Folketinget for Centrum-Demokraterne fra 1979 til 1988.

Mogensen var datter af sadelmager Carl Ernst Rasmussen og husmoder Jenny Agathe Rasmussen. Hun gik Sundbyvester Skole 1934-1943 og arbejdede som damefrisør 1943-1949. Mogensen startede radio- og tv-kæden Franks Radio i 1950. Fra 1970 drev hun landbrug samt handels- og konsulentvirksomhed. Senere drev hun FF-Radio i Hobro. Birgith Mogensen var medlem af bestyrelsen i Kryolitselskabet Øresund A/S 1983-1885 og medlem af repræsentantskabet for D.O.N.G. fra 1984.

Hun blev opstillet til Folketinget for Centrum-Demokraterne i Hobrokredsen i 1975 og senere i andre opstillingskredse i Nordjyllands Amtskreds: Aalborg Østkredsen i 1979, Frederikshavnkredsen i 1981, Aalborg Østkredsen igen i 1983 og Aalborg Nordkredsen i 1985. Hun opnåede valg første gang ved folketingsvalget 1979 og sad i Folketinget fra 23. oktober 1979 til 10. maj 1988. Men hun startede allerede i Folketinget i 1978 idet hun var midlertidigt folketingsmedlem som afløser for Ernst Prehn fra 6. oktober 1978 til 22. oktober 1979.

Referencer 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra CD
Personer fra København
Pascal Groß

Pascal Groß (født 15. juni 1991) er en tysk professionel fodboldspiller, som spiller for Premier League-klubben Brighton & Hove Albion og Tysklands landshold.

Klubkarriere

1899 Hoffenheim 
Groß begyndte sin karriere hos 1899 Hoffenheim, hvor han gjorde sin professionelle debut i maj 2009.

Karlsruher SC 
Groß skiftede i januar 2011 til Karlsruher SC. Han havde sit førsteholdsgennembrud i 2012-13 sæsonen, dog den endte med at Karlsruher rykkede ned i 3. Liga.

Ingolstadt 
Groß skiftede i juli 2012 til FC ingolstadt 04. Han etablerede sig med det samme som en fast mand på midtbanen for Die Schanzer. Han spillede i 2014-15 sæsonen en central rolle i, at Ingolstadt for første gang i klubbens historie rykkede op i Bundesligaen.

Hans bedste individuelle sæson for Ingolstadt var i 2016-17 sæsonen, hvor at han skabte flere chancer i sæsonen, end nogen anden spiller i Bundesligaen. Dette var dog ikke nok til at redde Ingolstadt fra nedrykning.

Brighton & Hove Albion 
Groß skiftede i maj 2017 til Premier League-klubben Brighton & Hove Albion. Han scorede sit debutmål for klubben den 9. september 2017 i en kamp imod West Bromwich Albion. Dette var et især historisk mål for klubben, da det var Brightons første mål i Premier League nogensinde. Hans debutsæson i Brighton var en stor succes, og efter sæsonen blev han stemt til årets spiller i klubben.

Groß spillede den 23. september 2020 sin kamp nummer 100 for klubben.

Groß scorede den 26. august 2023 sit mål nummer 27 for klubben i Premier League, og blev hermed klubbens topscorer i rækken.

Landsholdskarriere

Ungdomslandshold 
Groß har repræsenteret Tyskland på flere ungdomsniveauer.

Seniorlandshold 
Groß debuterede for Tysklands landshold den 9. september 2023.

Privat 
Hans far, Stephan Groß, var også professionel fodboldspiller.

Titler 
FC Ingolstadt 04
 2. Bundesliga: 1 (2014-15)

Individuelle

 Brighton & Hove Albion Årets spiller: 1 (2017-18)

Referencer

Eksterne henvisninger 

Personer fra Mannheim
Fodboldspillere fra Tyskland
Fodboldlandsholdsspillere fra Tyskland
Fodboldspillere fra TSG 1899 Hoffenheim
Fodboldspillere fra Karlsruher SC
Fodboldspillere fra FC Ingolstadt
Fodboldspillere fra Brighton & Hove Albion F.C.
Rhinella

Rhinella er en slægt af tudser, der er hjemmehørende i de neotropiske dele af Mexico, Central- og Sydamerika. Derudover er agatudsen indført i Australien, Caribien, Filippinerne og andre steder.

Oprindeligt var alle arter af slægten Rhinella inkluderet i slægten Bufo, derefter blev de opdelt i slægterne Chaunus og Rhamphophryne. Imidlertid betragtes Chaunus og Rhamphophryne nu som synonymer for Rhinella.

Etymologi 
 Rhinella betyder 'lille næse', fra rhino- (), sammensat af den antikke græske  (, 'næse') og det latinske diminutivsuffiks -ella.
 Chaunus er den latiniserede form af det oldgræske  (, 'porøs, svampet'). 
 Rhamphophryne, der betyder "næbtudse", er fra  (, 'næb') og  (, 'tudse').

Arter 
Disse arter er anerkendt i slægten Rhinella:

Referencer 

  (2006). "The Amphibian Tree of Life". Bulletin of the American Museum of Natural History 297: 1–371.

Tudser
Vladimir Ivasjko

Vladimir Ivasjko (født 28. kotober 1932 i Poltava i Ukrainske SSR, død den 13. november 1994 i Moskva) var en sovjetisk økonom og politiker i Sovjetunionens kommunistparti.
 
Han var den sidste generalsekretær i Sovjetunionens kommunistiske parti fra 24. august 1991 − 29. august 1991.

Referencer 

Politikere fra Sovjetunionen
La Düsseldorf

La Düsseldorf var et vesttysk krautrock-band, som blev dannet i 1975 i Düsseldorf af Klaus Dinger, Thomas Dinger og Hans Lampe. Bandet blev dannet efter at Neu! var gået i opløsning samme år. Bandet udgav tre album, og var aktivt frem til 1983, hvor de gik i opløsning. Bandet havde en genforening i starten af 2000'erne, dog uden at der blev udgivet noget nyt musik under bandets navn, hvilke især var på grund af problemer i forhold til rettighederne til navnet.

Bandet anses som et af de best betydelige bands i krautrock-genren. Bandet har været en inspirationskilde for flere kunstnere, mest kendt David Bowie, som beskrev La Düsseldorf som; 'soundtracket af 1980'erne'.

Diskografi 

 La Düsseldorf  (1976)
 Viva (1978)
 Individuellos (1980)

Referencer

Eksterne henvisninger 

Musikgrupper fra 1975
Rockgrupper fra Tyskland
Revolutionerne i Østeuropa 1989

Revolutionerne i Østeuropa 1989 var en serie begivenheder hvor mange af de kommunistiske regimer som havde styret de fleste østeuropæiske lande siden sidste halvdel  af 1940'erne i anden halvdel af  1989 blev tvunget fra magten, efter en serie folkelige protester.

Protesterne begyndte tidligere på året i Polen og bredte sig til Ungarn, hvor man den 2. maj samme år begyndte rive det elektrificerede pigtrådshegn langs statgrænsen til Østrig og fortsatte siden til Østtyskland hvor man den 9. november samme år åbnede, og begyndte nedrivningen af Berlinmuren, nåede Tjekkoslovakiet, i slutningen af november med den såkaldte Fløjlsrevolutionen, udbredtes ind i  Bulgarien og sluttedes i Rumænien kort før jul. Efter en serie protester blev landets daværende præsident Nicolae Ceaușescu og hans hustru Elena henrettet  juledag. Revolutionerne blev en vigtig del af afslutningen af den kolde krig.

Se også 
 
 Den rumænske revolution i 1989
 Fløjlsrevolutionen
 Solidaritet (fagforening)
 Berlinmuren

Kilder 

Revolutioner
Politik i 1989
Den kolde krig
Bufo

Bufo er en slægt af tudser. Som traditionelt defineret var det en opsamlingsslægt, der indeholdt et stort antal padder fra store dele af verden, men efter taksonomiske revisioner er de fleste af disse blevet flyttet til andre slægter, så der kun er 17 eksisterende (nulevende) arter fra Europa, Nordafrika og Asien tilbage i denne slægt, herunder den velkendte skrubtudse (B. bufo). Nogle af de slægter, der indeholder arter, som tidligere blev placeret i Bufo, er Anaxyrus (mange nordamerikanske arter), Bufotes (grønbroget tudse og beslægtede arter), Duttaphrynus (mange asiatiske arter, herunder sortpigget tudse der er indført andre steder), Epidalea (strandtudse) og Rhinella (mange latinamerikanske arter, herunder agatudse, der er indført andre steder).

Beskrivelse 
Tudser har til fælles, at de har en kraftig krop og korte ben, hvilket gør dem til relativt dårlige springere. Deres tørre hud er tyk og vortet.

Bag øjnene har Bufo-arterne vortelignende strukturer, parotoidkirtlerne. Disse kirtler adskiller tudser fra frøer. De udskiller en fedtet, hvid giftig substans, der virker afskrækkende på rovdyr. Giften fra de fleste, hvis ikke alle tudser indeholder bufotoxin.

Arter 
Tidligere omfattede slægten Bufo mange arter og var opdelt i flere underslægter. Frost et al. (2006) flyttede de fleste af de tidligere Bufo-arter til andre slægter og begrænsede navnet Bufo til medlemmer af Bufo bufo-gruppen fra tidligere forfattere. Nu er slægten blevet reduceret til 17 nulevende  arter:

Referencer

Kilder 
 amphibiaweb.org - Bufo
 Blair (ed.), 1972, Evol. Genus Bufo.
 Frank and Ramus, 1995, Compl. Guide Scient. Common Names Amph. Rept. World
 
  (2004) The history of a Nearctic colonization: Molecular phylogenetics and biogeography of the Nearctic toads (Bufo). Evolution 58: 2517–2535.
  (2009): Taxonomic freedom and the role of official lists of species names. Herpetologica 65: 115–128.  PDF full-text

Tudser